

**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS Ekonomikos ir inovacijų MINISTRO 2016 M. kovo 7 D. ĮSAKYMO NR. 4-187 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ IR 4 PRIORITETO „Energijos efektyvumo ir atsinaujinančių išteklių energijos gamybos ir naudojimo skatinimas“ JUNGTINĖS PRIEMONĖS nr. J03-IVG-T „DALINIS PALŪKANŲ KOMPENSAVIMAS“ PROJEKTŲ FINANSAVIMO SĄLYGŲ APRAŠO Nr. 1 patvirtinimo“ PAKEITIMO**

2020 m. vasario 12 d. Nr. 4-91

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu,

p a k e i č i u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ ir 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ jungtinės priemonės Nr. J03-IVG-T „Dalinis palūkanų kompensavimas“ projektų finansavimo sąlygų aprašą Nr. 1, patvirtintą Lietuvos Respublikos ekonomikos ir inovacijų ministro 2016 m. kovo 7 d. įsakymu Nr. 4-187 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ ir 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ jungtinės priemonės Nr. J03-IVG-T „Dalinis palūkanų kompensavimas“ projektų finansavimo sąlygų aprašo Nr. 1 patvirtinimo“:

1. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki 29 751 409 Eur (dvidešimt devynių milijonų septynių šimtų penkiasdešimt vieno tūkstančio keturių šimtų devynių eurų) ES struktūrinių fondų (Europos regioninės plėtros fondo) lėšų, iš kurių priemonei Nr. 03.1.1-IVG-T-809 skirta 26 401 990 Eur (dvidešimt šeši milijonai keturi šimtai vienas tūkstantis devyni šimtai devyniasdešimt eurų), priemonei Nr. 03.3.1-IVG-T-810 – 2 649 419 Eur (du milijonai šeši šimtai keturiasdešimt devyni tūkstančiai keturi šimtai devyniolika eurų) ir priemonei Nr. 04.2.1-IVG-T-811 – 700 000 Eur (septyni šimtai tūkstančių eurų).“

1. Pakeičiu 19 punktą ir jį išdėstau taip:

„19. Paraiškos pagal Aprašą priemonės Nr. 04.2.1-IVG-T-811 veikloms finansuoti gali būti teikiamos iki 2020 m. spalio 31 d., dotacijos sutartys turi būti pasirašomos iki 2020 m. gruodžio 31 d., o išlaidos apmokamos už ne vėliau nei iki 2023 m. rugsėjo 30 d. sumokėtas palūkanas*.* Paraiškos pagal Aprašą priemonės Nr. 03.1.1-IVG-T-809 ir priemonės Nr. 03.3.1-IVG-T-810 veikloms finansuoti gali būti teikiamos iki 2022 m. spalio 31 d., dotacijos sutartis turi būti pasirašoma iki 2022 m. gruodžio 31 d., o išlaidos apmokamos už ne vėliau nei iki 2023 m. rugsėjo 30 d. sumokėtas palūkanas*.* Paraiškos pateikimo metu finansavimo sutartis negali būti pasibaigusi. Palūkanos projekto vykdytojui gali būti iš dalies kompensuojamos trumpesnį laikotarpį, nei nustatyta Aprašo 15 ir 37 punktuose, arba kompensavimas gali būti stabdomas, jei visiškai panaudojamos Priemonei finansuoti skirtos lėšos. INVEGA gali sustabdyti teikiamų naujų paraiškų priėmimą ir (arba) dotacijos sutarčių pasirašymą, kai dotacijos sutartyse, pagal kurias palūkanų kompensavimas dar nėra pasibaigęs, nurodyta bendra didžiausia galima palūkanų kompensacijos suma pasiekia Priemonės finansavimui skirtų lėšų sumą.“

1. Pripažįstu netekusiais galios 34 ir 35 punktus.
2. Pakeičiu 3 priedo 20 punktą ir jį išdėstau taip:

„20. Paraiškos priedų sąrašas:

|  |  |  |  |
| --- | --- | --- | --- |
| ***Eil.***  ***Nr.*** | ***Priedo pavadinimas*** | ***Žymima, jeigu teikiama*** | ***Lapų skaičius***“ |
| 1. | Partnerio deklaracija | Ne |  |
| 2. | Informacija apie iš ES struktūrinių fondų lėšų bendrai finansuojamų projektų gaunamas pajamas | Ne |  |
| 3. | Informacija apie iš ES struktūrinių fondų lėšų bendrai finansuojamiems projektams suteiktą valstybės pagalbą (išskyrus *de minimis* pagalbą) | Ne |  |
| 4. | Informacija apie projektui taikomus aplinkosauginius reikalavimus | Ne |  |
| 5. | Klausimynas apie pirkimo ir (arba) importo pridėtinės vertės mokesčio (toliau – PVM) tinkamumą finansuoti iš ES struktūrinių fondų ir (arba) Lietuvos Respublikos biudžeto lėšų | Ne |  |
| 6. | Projekto biudžeto paskirstymas pagal pareiškėjus ir partnerius | Ne |  |
| 7. | Investicijų projektas | Ne |  |
| 8. | Didelės apimties projekto paraiškos priedai | Ne |  |
| 9. | Dotacijos sutartis | Taip |  |
| 10. | „Vienos įmonės“ deklaracija (pagal Lietuvos Respublikos ekonomikos ir inovacijų ministerijos rekomenduojamą formą) | Taip |  |
| 11. | Smulkiojo ar vidutinio verslo subjekto statuso deklaracija | Taip |  |
| 12. | Finansavimo sutartis ar jos kopija (-os) | Taip |  |
| 13. | Pažyma apie pareiškėjo atsiskaitomąją sąskaitą, patvirtinta kredito įstaigos darbuotojo (gali būti kitokios formos lygiavertis dokumentas su tokiu pat turiniu (pvz., atsiskaitomosios sąskaitos sutarties kopija) | Taip |  |
| 14. | Įmonės vadovo ir (arba) verslininko įgaliojimas, suteiktas įgaliotam asmeniui, jeigu paraišką pasirašo ne vadovas |  |  |
| 15. | Investicinis projektas (verslo planas) ir jo dokumentacija (sąmatos, komerciniai pasiūlymai ir pan.) (taikoma tik Aprašo 18 punkte nustatytais atvejais) |  |  |
| 16. | Investicijų (darbų, prekių, paslaugų) įsigijimo sutarčių ar kitų atitinkamų dokumentų kopijos (taikoma tik Aprašo 18 punkte nustatytais atvejais) |  |  |
| 17. | Investicijų (darbų, prekių, paslaugų) perdavimo ir priėmimo aktų arba atidavimo eksploatuoti aktų kopijos (taikoma tik Aprašo 18 punkte nustatytais atvejais) |  |  |
| 18. | Įrenginio, įrangos, gaminio techninio paso, registracijos liudijimo ar kito gamintoją, pagaminimo datą ir ar įrenginio unikalų numerį patvirtinančio dokumento kopijos (taikoma tik Aprašo 18 punkte nustatytais atvejais) |  |  |
| 19. | Išlaidas (finansuotas investicijas) patvirtinančių dokumentų (PVM sąskaitos faktūros, sąskaitos faktūros ir kt.) kopijos (taikoma tik Aprašo 18 punkte nustatytais atvejais) |  |  |
| 20. | Finansavimo sutarties pakeitimo kopija arba finansų įstaigos pažyma apie galutinę finansavimo sumą ir jos grąžinimo grafiką, jei suma mažesnė, nei buvo nurodyta finansavimo sutartyje (taikoma tik Aprašo 18 punkte nustatytais atvejais) |  |  |
| 21. | Atsiskaitomosios sąskaitos išrašų kopijos (taikoma tik Aprašo 18 punkte nustatytais atvejais) |  |  |
| 22. | Energijos vartojimo audito ataskaitos kopija (taikoma tik Aprašo 10.3 papunktyje nustatytu atveju) |  |  |
| 23. | ES struktūrinių fondų arba Lietuvos Respublikos valstybės ar savivaldybės institucijų lėšomis remiamo projekto sutarties arba sprendimo kopijos (taikoma, jei finansavimo sutarties lėšos skirtos ES struktūrinių fondų arba Lietuvos Respublikos valstybės institucijų remiamam projektui ar jo daliai finansuoti) |  |  |
| 24. | Kiti dokumentai |  |  |

|  |  |
| --- | --- |
| Energetikos ministras, laikinai einantis  ekonomikos ir inovacijų ministro pareigas | Žygimantas Vaičiūnas |

Parengė

Ekonomikos ir inovacijų ministerijos

Europos Sąjungos investicijų

koordinavimo departamento

Finansinių priemonių skyriaus

vyriausioji specialistė

Viktorija Paplauskaitė